《使辽作十四首 其五》
宋代·刘跂

寒日川原暗，颠风草木昏。捉襟愁肘见，语客畏声吞。

旷荡疑人少，仓皇觉马奔。勿惊销髀肉，长遣节旄存。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。